Κύριες εξελίξεις 1ου 6μήνου 2022

* Εξομαλυμένα κέρδη ανά μετοχή €0,21, εκ των οποίων €0,16 από βασικές τραπεζικές δραστηριότητες, έναντι €0,10 το 1ο εξάμηνο του 2021. Εξομαλυμένα λειτουργικά κέρδη €285 εκατ. το 1ο 6μηνο 2022, συνέπεια της ισχυρής ανάπτυξης των καθαρών εσόδων από προμήθειες, της μείωσης του λειτουργικού κόστους και της αποκλιμάκωσης των εξόδων προβλέψεων
* Δείκτης NPE στο 9% από 25% έναν χρόνο πριν. Οι τιτλοποιήσεις NPE Sunrise 3 και Solar, συνολικής μεικτής λογιστικής αξίας €0,9 δισ., για τις οποίες έχουν εγγραφεί ήδη οι προϋπολογισμοί ζημιών, βρίσκονται σε προχωρημένη φάση και αναμένεται να ολοκληρωθούν έως το τέλος του 2022, ενώ έχουν κατατεθεί οι σχετικές αιτήσεις ένταξης στο πρόγραμμα «Ηρακλής»
* €0,4 δισ. οργανική μείωση NPE το 1ο εξάμηνο 2022, ιστορικά καλύτερη επίδοση
* €1,5 δισ. αύξηση του χαρτοφυλακίου εξυπηρετούμενων δανείων, ξεπερνώντας ήδη τον ετήσιο στόχο, συνέπεια της ισχυρής νέας παραγωγής δανείων ύψους €4,4 δισ το 1ο εξάμηνο 2022. Τα περιθώρια των δανείων παραμένουν ανθεκτικά
* 10% απόδοση ενσώματων ιδίων κεφαλαίων (RoΑTBV) σε εξομαλυμένη βάση, με διατηρήσιμες ενισχυμένες αποδόσεις για το υπόλοιπο του έτους
* Δείκτης fully loaded CET1 στο 10,2%, υψηλότερα από τον ετήσιο στόχο, ενσωματώνοντας όλο το κόστος αποεπένδυσης των NPE για το 2022
* Πρόγραμμα συνθετικών τιτλοποιήσεων για το 2022, €1,1 δισ. ελάφρυνσης RWA, με τρεις ήδη υπογεγραμμένες συναλλαγές. Η πρώτη συναλλαγή €0,4 δισ. ελάφρυνσης RWA ολοκληρώθηκε το δεύτερο τρίμηνο. Το πρόγραμμα ενισχύεται με επιπρόσθετες συναλλαγές ελάφρυνσης €0,5 δισ. RWA για φέτος

Χρηματοοικονομικές εξελίξεις 1ου 6μήνου 2022

* Τα καθαρά έσοδα από τόκους, εξαιρουμένων των εσόδων από NPE, ανήλθαν σε €512εκατ., +3% ετησίως
* Ισχυρή παραγωγή καθαρών εσόδων από προμήθειες στα €237 εκατ. (συμπεριλαμβανομένων των εσόδων από μισθώματα), +22% ετησίως, με ισχυρή δυναμική σε όλους τους τομείς και κυρίως από τις δραστηριότητες χορήγησης δανείων
* Επαναλαμβανόμενα λειτουργικά έξοδα στα €408 εκατ., -4% ετησίως, με όφελος από τον εξορθολογισμό των εξόδων προσωπικού και τη βελτιστοποίηση των γενικών και διοικητικών εξόδων
* Οργανικό έξοδο προβλέψεων δανείων στα €151 εκατ., -40% ετησίως

Αναθεωρημένες εκτιμήσεις έτους 2022

* Εξομαλυμένα κέρδη ανά μετοχή περίπου €0,35, από €0,05 προηγουμένως
* Δείκτης fully loaded CET1 περίπου 11%, από 10% προηγουμένως
* Aύξηση των καθαρών εξυπηρετούμενων δανείων κατά περίπου €2 δισ., από €1,2 δισ. προηγουμένως
* Δείκτης NPE στο περίπου 8%, από 9% προηγουμένως
* Απόδοση ενσώματων ιδίων κεφαλαίων σε εξομαλυμένη βάση περίπου 8%, από 1% προηγουμένως

*Δήλωση Διοίκησης*

*«Η οικονομική ανάπτυξη στην Ελλάδα διατήρησε τη δυναμική της στις αρχές του 2022, με το ΑΕΠ να ενισχύεται κατά 7,0% σε ετήσια βάση το πρώτο τρίμηνο του έτους, λόγω των καταναλωτικών δαπανών και των επενδύσεων. O πλήρης αντίκτυπος του υψηλότερου πληθωρισμού αναμένεται να αποτυπωθεί αργότερα εντός της χρονιάς, μέσω του υψηλότερου κόστους για τις επιχειρήσεις και της μείωσης του πραγματικού διαθέσιμου εισοδήματος για τα νοικοκυριά. Ωστόσο, η κινητοποίηση ιδιωτικών επενδύσεων, και η χρηματοδότηση της ΕΕ μέσω του προγράμματος EU Next Generation, η επαναφορά του τουρισμού στα προ της υγειονομικής κρίσης επίπεδα και η αναμενόμενη αναθεώρηση των δημοσιονομικών κανόνων του Συμφώνου Σταθερότητας και Ανάπτυξης, εκτιμάται ότι θα οδηγήσουν την ελληνική οικονομία σε τροχιά βιώσιμης ανάπτυξης το 2022, αλλά και για αρκετά χρόνια στο μέλλον.*

*Για τον Όμιλο Πειραιώς Financial Holdings, το 2022 είναι έτος κατά το οποίο τίθενται τα θεμέλια για βιώσιμη κερδοφορία, μέσω της υλοποίησης του επιχειρηματικού σχεδίου 2022-2025. Ο Όμιλος σημείωσε σημαντική πρόοδο σε όλους τους πυλώνες του επιχειρηματικού σχεδίου κατά το πρώτο εξάμηνο του 2022. Ο δείκτης NPE μειώθηκε στο 9% από 13% στο τέλος Δεκεμβρίου 2021, με συμβολή των δύο τελευταίων τιτλοποιήσεων NPE του προγράμματος «Ηρακλής», συνολικού ύψους €0,9 δισ., ενώ η επιτυχής παρακολούθηση και διαχείριση του χαρτοφυλακίου δανείων της Τράπεζας είχε ως αποτέλεσμα χαμηλά επίπεδα οργανικής δημιουργίας NPE, €0,6 δισ. ευρώ.*

*Η εμπορική δύναμη της Πειραιώς αποκαλύπτεται τώρα που η εξυγίανση του ισολογισμού μέσω του σχεδίου Sunrise ολοκληρώθηκε. Το εξυπηρετούμενο χαρτοφυλάκιο του Ομίλου διευρύνθηκε κατά €1,5 δισ. το πρώτο εξάμηνο του 2022, ξεπερνώντας ήδη τον στόχο μας για ολόκληρο το έτος. O Όμιλος παρήγαγε καθαρά έσοδα από προμήθειες σε επίπεδα ρεκόρ κατά το πρώτο εξάμηνο του 2022, με ικανοποιητική απόδοση σε όλες τις γραμμές. Η λειτουργική αποτελεσματικότητα βελτιώνεται διαρκώς σύμφωνα με τους στόχους μας και βρισκόμαστε σε τροχιά υλοποίησης μείωσης κόστους περίπου 25% στην 4ετή περίοδο του επιχειρηματικού μας σχεδίου, παρά τα πληθωριστικά εμπόδια. Τα εξομαλυμένα κέρδη ανά μετοχή ανήλθαν σε €0,21 κατά το πρώτο εξάμηνο του 2022, όταν ο ετήσιος στόχος ήταν €0,05.*

*Συνολικά, η υλοποίηση του επιχειρηματικού μας σχεδίου για το πρώτο εξάμηνο 2022 ήταν στιβαρή, ξεπερνώντας τους στόχους στις βασικές λειτουργικές γραμμές. Επιπλέον, το περιβάλλον αυξανόμενων επιτοκίων, μετά την απόφαση της ΕΚΤ να αυξήσει τα βασικά επιτόκια κατά 50 μονάδες βάσης στη συνεδρίασή της τον Ιούλιο του 2022, αναμένεται να λειτουργήσει υποστηρικτικά στον τραπεζικό τομέα συμπεριλαμβανομένης της Πειραιώς. Παράλληλα, η Πειραιώς επιδιώκει τη δημιουργία πρόσθετης αξίας από το χαρτοφυλάκιο των συμμετοχών της ύψους €800 εκατ, βασιζόμενη σε συνέργειες επιχειρηματικών τομέων με αξιοσημείωτο περιθώριο ανάπτυξης. Σε αυτό το πλαίσιο, αναβαθμίζουμε τους στόχους μας στα βασικά χρηματοοικονομικά μεγέθη για το έτος 2022. Συγκεκριμένα, στοχεύουμε πλέον σε δείκτη NPE 8%, αύξηση εξυπηρετούμενων δανείων άνω των €2 δισ., δείκτη κεφαλαιακής επάρκειας fully loaded CET1 11% και κέρδη ανά μετοχή €0,35.*

*Το δεύτερο εξάμηνο του 2022, στον Όμιλο Πειραιώς εντείνουμε περαιτέρω τις προσπάθειες μας για την δημιουργία αξίας και βελτιστοποίησης όλων των βασικών λειτουργικών γραμμών, με στόχο την ενδυνάμωση του ισολογισμού, την περαιτέρω ενίσχυση της κερδοφορίας μας και την προετοιμασία να ανταπεξέλθουμε σε κάθε πιθανό δυσμενές μακροοικονομικό σενάριο στο εγγύς μέλλον.»*

*Χρήστος Μεγάλου, Διευθύνων Σύμβουλος*

Κύρια Σημεία Αποτελεσμάτων:

Ισχυρή επίδοση σε επαναλαμβανόμενη βάση

|  |  |
| --- | --- |
| *Η επέκταση του χαρτοφυλακίου εξυπηρετούμενων δανείων υποστήριξε τα έσοδα* | Τα καθαρά έσοδα από τόκους διαμορφώθηκαν σε €591 εκατ. το 1ο 6μηνο 2022, μειωμένα κατά 23% ετησίως, λόγω της απώλειας εσόδων από τόκους δανείων NPE. Τα καθαρά έσοδα από τόκους ανήλθαν σε €306 εκατ. το 2ο 3μηνο 2022, αυξημένα κατά 7% σε τριμηνιαία βάση, ωθούμενα από την παραγωγή δανείων και τα έσοδα από ομόλογα. Τα καθαρά έσοδα από τόκους, εξαιρουμένων των διαφυγόντων εσόδων από τα NPEs, ανήλθαν σε €512 εκατ. το 1ο 6μηνο 2022, αυξημένα κατά 3% ετησίως, και σε €266 εκατ. το 2ο 3μηνο 2022, αυξημένα κατά 8% τριμηνιαίως, με συμβολή της επέκτασης του χαρτοφυλακίου εξυπηρετούμενων δανείων και των υψηλότερων αποδόσεων του χαρτοφυλακίου σταθερού εισοδήματος. |
| *Ισχυρή ανάπτυξη στις προμήθειες, με δυναμικές τάσεις στις περισσότερες κατηγορίες* | Τα καθαρά έσοδα από προμήθειες και μισθώματα το 1ο 6μηνο 2022 ανήλθαν σε €237 εκατ., αυξημένα κατά 22% ετησίως. Τα καθαρά έσοδα από προμήθειες και μισθώματα το 2ο 3μηνο 2022 ανήλθαν σε €124 εκατ., +8% τριμηνιαίως, και +11% ετησίως. Βασικοί συντελεστές της αύξησης ήταν οι νέες εκταμιεύσεις δανείων, τα έσοδα από κίνηση κεφαλαίων, οι προμήθειες συναλλάγματος, και τα έσοδα από πιστωτικές κάρτες, ενώ τα έσοδα από μισθώματα συνέβαλαν επίσης θετικά και αναμένεται να επεκταθούν περαιτέρω. Τα έσοδα προμηθειών ως ποσοστό του ενεργητικού διαμορφώθηκαν σε 0,6% το 2ο 3μηνο 2022. |
| *Περαιτέρω περιορισμός λειτουργικού κόστους* | Τα επαναλαμβανόμενα λειτουργικά έξοδα το 1ο 6μηνο 2022 διαμορφώθηκαν σε €408 εκατ., μειωμένα κατά 4% ετησίως, ενώ κατά το 2ο 3μηνο 2022 διαμορφώθηκαν σε €209 εκατ., μειωμένα κατά 2% ετησίως. Αντίστοιχα, οι επαναλαμβανόμενες δαπάνες προσωπικού το 2ο 3μηνο 2022 μειώθηκαν 2% ετησίως στα €95 εκατ., καθώς σε αυτές αποτυπώνεται η εξοικονόμηση από τις ενέργειες αναδιάρθρωσης του ανθρώπινου δυναμικού. Στις 30 Ιουνίου 2022 το προσωπικό του Ομίλου ανερχόταν σε 9.206 εργαζόμενους στις συνεχιζόμενες δραστηριότητες, εκ των οποίων οι 8.839 απασχολούνταν στην Ελλάδα, μειωμένοι κατά 954 ετησίως. Επιπλέον, τα γενικά και διοικητικά έξοδα το 2ο 3μηνο 2022 παρέμειναν σταθερά σε ετήσια βάση, στα €90 εκατ, παρά τις πληθωριστικές πιέσεις. Ο δείκτης κόστους προς έσοδα σε επαναλαμβανόμενη βάση διαμορφώθηκε στο 49% το 2ο 3μηνο 2022 έναντι 47% πριν ένα χρόνο, κυρίως λόγω της μείωσης των εσόδων από NPEs. Περαιτέρω βελτίωση αναμένεται να σημειωθεί, καθώς είναι σε εξέλιξη το σχέδιο μετασχηματισμού και η συνεχιζόμενη ψηφιοποίηση δραστηριοτήτων της Τράπεζας. |
| *Ισχυρή επίδοση εξομαλυμένων εσόδων προ προβλέψεων* | Τα εξομαλυμένα έσοδα προ προβλέψεων διαμορφώθηκαν σε €479 εκατ. το 1ο 6μηνο 2022, από €562 εκατ. το 1ο 6μηνο 2021, λόγω της δραστικής εξυγίανσης NPE το 2021 και 2022. Η δυναμική της Τράπεζας αντανακλάται σε όλους τους τομείς και ανοίγει το δρόμο για την επίτευξη των στρατηγικών μας επιδιώξεων, σε ευθυγράμμιση με τον εξορθολογισμό του κόστους απομείωσης των δανείων. |
| *Σημαντική βελτίωση του οργανικού κόστους κινδύνου που παρέμεινε σε ιδιαίτερα χαμηλό επίπεδο* | Το 2ο 3μηνο 2022 οι οργανικές προβλέψεις δανείων διαμορφώθηκαν σε €46 εκατ., σχεδόν στο ίδιο επίπεδο με το προηγούμενο 3μηνο, λόγω της μεγάλης μείωσης των NPE το 2021, καθώς και της σημαντικής βελτίωσης νέων εισροών σε ΝPE. Απομειώσεις ύψους €117 εκατ. το 2ο 3μηνο 2022 σχετίζονται με όλες τις εναπομένουσες προβλέψεις αναφορικά με το χαρτοφυλάκιο ΝPΕ Sunrise 3, το χαρτοφυλάκιο Solar, καθώς και με άλλες προσαρμογές. Το οργανικό κόστος κινδύνου επί των καθαρών δανείων παρέμεινε σε χαμηλό επίπεδο για ακόμα ένα τρίμηνο, στις 52μ.β. κατά το 2ο 3μηνο 2022, από 73μ.β. ένα χρόνο πριν. |
| *Θετικό προ φόρων και καθαρό αποτέλεσμα για ακόμα ένα τρίμηνο* | Το προ φόρων αποτέλεσμα διαμορφώθηκε σε κέρδη €93 εκατ. το 2ο 3μηνο 2022 και κέρδη €635 εκατ. το 1ο 6μηνο 2022. Το προ φόρων αποτέλεσμα σε εξομαλυμένη βάση διαμορφώθηκε σε κέρδη €119 εκατ. το 2ο 3μηνο 2022 και κέρδη €306 εκατ. το 1ο 6μηνο 2022. Τα κέρδη ανά μετοχή, εξομαλυμένα για μη επαναλαμβανόμενα στοιχεία, αυξήθηκαν σε €0,21 το 1ο 6μηνο 2022, σημαντικά υψηλότερα σε σύγκριση με €0,10 το 1ο 6μηνο 2021. Το καθαρό αποτέλεσμα μετόχων του Ομίλου ανήλθε σε κέρδος €92 εκατ. το 2ο 3μηνο 2022 και κέρδος €614 εκατ. το 1ο 6μηνο 2022. Τα κέρδη ανά μετοχή διαμορφώθηκαν σε €0,47 το 1ο 6μηνο 2022. |



Βασικά Στοιχεία Ισολογισμού:

Άνοδος Εξυπηρετούμενων Δανείων

|  |  |
| --- | --- |
| *Καταθέσεις σε ιστορικά υψηλά επίπεδα* | Οι καταθέσεις πελατών αυξήθηκαν σε νέα ιστορικά υψηλά, στα €56,1 δισ. στο τέλος Ιουνίου 2022, αυξημένες κατά 9% σε ετήσια βάση και κατά 2% σε τριμηνιαία βάση. Το κόστος καταθέσεων συνέχισε να μειώνεται ετησίως και διαμορφώθηκε στις 6μ.β. έναντι 8μ.β. το 2ο 3μηνο 2021, παραμένοντας στο ίδιο επίπεδο με το 1ο 3μηνο 2022. |
| *Ισχυρό προφίλ ρευστότητας και χρηματοδότησης* | Η χρηματοδότηση από το Ευρωσύστημα παρέμεινε στα €14,5 δισ. στο τέλος Ιουνίου 2022, αμετάβλητη σε σχέση με το τέλος Μαρτίου 2022. Ο δείκτης κάλυψης ρευστότητας (LCR) του Ομίλου Πειραιώς ανήλθε στο εξαιρετικά ικανοποιητικό επίπεδο του 205%. Το ισχυρό προφίλ ρευστότητας του Ομίλου αντικατοπτρίζεται στον δείκτη δανείων μετά από προβλέψεις προς καταθέσεις, ο οποίος διαμορφώθηκε στο 63% στο τέλος Ιουνίου 2022. |
| *Σταθερή παραγωγή νέων δανείων* | Τα δάνεια προ απομειώσεων και προσαρμογών αυξήθηκαν στα €36,9 δισ. έναντι €36,6 δισ. στα τέλη Ιουνίου 2021, λόγω της σημαντικής μείωσης ΝPE που πραγματοποιήθηκε το 2021 και το 2022. Το χαρτοφυλάκιο εξυπηρετούμενων δανείων αυξήθηκε κατά €1,5 δισ. το 1ο 6μηνο 2022, ξεπερνώντας τον ετήσιο στόχο των €1,2 δισ. Τα δάνεια μετά από προβλέψεις του Ομίλου ανήλθαν σε €35,4 δισ. στις 30 Ιουνίου 2022, ενώ οι εκταμιεύσεις νέων δανείων ανήλθαν σε €4,4 δισ. το 1ο 6μηνο 2022, αποτυπώνοντας την πιστωτική ζήτηση κυρίως από επιχειρήσεις (μεγάλες, μεσαίες και μικρές επιχειρήσεις). Σημειώνεται ότι το ποσό των δανείων προ απομειώσεων και προσαρμογών του Ιουνίου 2022 περιλαμβάνει €6,1 δισ. από ομόλογα υψηλής εξοφλητικής δραστηριότητας που σχετίζονται με τις τιτλοποιήσεις χαρτοφυλακίων NPE που έχουν ολοκληρωθεί μέχρι τώρα, και συγκεκριμένα τις συναλλαγές Phoenix, Vega, Sunrise 1 και Sunrise 2. |
| *Ο στόχος για μονοψήφιο δείκτη NPE έχει ήδη επιτευχθει* | Το απόθεμα των NPE μειώθηκε στα €3,4 δισ. στο τέλος Ιουνίου 2022, -€1,3 δισ. σε τριμηνιαία βάση, ενώ ήταν σημαντικά χαμηλότερο σε σχέση με έναν χρόνο πριν (€9 δισ.). Ο δείκτης NPE υποχώρησε στο 9,1% από 12,6% στο προηγούμενο τρίμηνο, σημαντικά χαμηλότερος από 24,6% τον Ιούνιο του 2021, κυρίως λόγω των τιτλοποιήσεων NPE με υπαγωγή στο πρόγραμμα «Ηρακλής» (HAPS), καθώς και των συναλλαγών NPE εκτός «Ηρακλή», οι οποίες υλοποιήθηκαν το 2021 και το πρώτο εξάμηνο του 2022, αλλά και της οργανικής μείωσης NPE. |
| *Δείκτες κεφαλαιακής επάρκειας σε ικανοποιητικά επίπεδα* | Ο δείκτης κεφαλαιακής επάρκειας fully loaded Common Equity Tier 1 (CET1) του Ομίλου στο τέλος Ιουνίου 2022 διαμορφώθηκε στο 9,5%, ενώ σε επίπεδο pro-forma ο δείκτης διαμορφώθηκε στο 10,2%. Ο συνολικός δείκτης κεφαλαίων διαμορφώθηκε στο 15,8% (pro-forma στο 16,7%), υψηλότερα από τις συνολικές κεφαλαιακές απαιτήσεις. |

Για πληρέστερη αναφορά σχετικά με τα χρηματοοικονομικά στοιχεία και τους δείκτες του Ομίλου Πειραιώς, βλ. [Παρουσίαση Αποτελεσμάτων 1ου εξαμήνου 2022](https://www.piraeusholdings.gr/el/investors/financials/financial-results-categories) και [Ενοποιημένες Οικονομικές Καταστάσεις 1ου Εξαμήνου 2022](https://www.piraeusholdings.gr/en/investors/financials/financial-statements) που αναμένεται να είναι διαθέσιμες στον ιστότοπο της Εταιρείας στις 5 Αυγούστου 2022.

Επιλεγμένα Στοιχεία Ομίλου Πειραιώς Financial Holdings

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Ενοποιημένα Στοιχεία (ποσά σε € εκατ.) |  |  | |  | |  | |  | |  | |
| Επιλεγμένα Στοιχεία Ισολογισμού | 30.06.22 | | 31.03.22 | | Δ%  τριμηνιαίως | | 30.06.22 | | 30.06.21 | | Δ%  ετησίως |
|  |  | |  | |  | |  | |  | |  |
| Ενεργητικό | 81.872 | | 79.496 | | 3% | | 81.872 | | 75.038 | | 9% |
| Καταθέσεις | 56.079 | | 54.854 | | 2% | | 56.079 | | 51.215 | | 9% |
| Δάνεια μετά από Απομειώσεις και Προσαρμογές | 35.369 | | 34.999 | | 1% | | 35.369 | | 33.150 | | 7% |
|  |  | |  | |  | |  | |  | |  |
| Επιλεγμένα Αποτελέσματα | 2ο 3μ 2022 | | 1ο 3μ 2022 | | Δ%  τριμηνιαίως | | 1ο 6μ 2022 | | 1ο 6μ 2021 | | Δ%  ετησίως |
|  |  | |  | |  | |  | |  | |  |
| Καθαρά Έσοδα Τόκων | 306 | | 286 | | 7% | | 591 | | 772 | | -23% |
| Καθαρά Έσοδα Προμηθειών (συμπερ. έσοδα από ενοίκια) | 124 | | 114 | | 8% | | 237 | | 195 | | 22% |
| Αποτελέσματα Εμπορ. & Επενδ. Χαρ/κίου | 68 | | 585 | | -88% | | 653 | | 488 | | 34% |
| Λοιπά Λειτουργικά Έσοδα & Μερίσματα | 17 | | -2 | | n/m | | 14 | | 12 | | 16% |
| Σύνολο Λειτουργικών Εσόδων | 513 | | 983 | | -48% | | 1.496 | | 1.467 | | 2% |
| - εξαιρουμένων εκτάκτων εσόδων 1 | 415 | | 472 | | -12% | | 888 | | 989 | | -10% |
|  |  | |  | |  | |  | |  | |  |
| Δαπάνες Προσωπικού | (101) | | (91) | | 11% | | (192) | | (233) | | -18% |
| - εξαιρουμένων εκτάκτων εξόδων 1 | (95) | | (91) | | 4% | | (186) | | (193) | | -4% |
| Γενικά Διοικητικά Έξοδα | (90) | | (82) | | 9% | | (172) | | (178) | | -3% |
| Αποσβέσεις και Λοιπά Έξοδα | (25) | | (30) | | -16% | | (54) | | (56) | | -2% |
| - εξαιρουμένων εκτάκτων εξόδων 1 | (25) | | (25) | | -2% | | (50) | | (56) | | -9% |
| Σύνολο Λειτουργικών Εξόδων | (216) | | (203) | | 6% | | (419) | | (467) | | -10% |
| - εξαιρουμένων εκτάκτων εξόδων 1 | (209) | | (199) | | 5% | | (408) | | (427) | | -4% |
|  |  | |  | |  | |  | |  | |  |
|  |  | |  | |  | |  | |  | |  |
| Κέρδη Προ Φόρων & Προβλέψεων | 298 | | 780 | | -62% | | 1.077 | | 1.000 | | 8% |
| - εξαιρουμένων εκτάκτων αποτελεσμάτων | 206 | | 273 | | -25% | | 479 | | 562 | | -15% |
|  |  | |  | |  | |  | |  | |  |
| Έξοδο Προβλέψεων | (200) | | (233) | | -14% | | (433) | | (3.331) | | -87% |
| - εκ των οποίων έκτακτες προβλέψεις 1 | (117) | | (152) | | -23% | | (269) | | (3.014) | | n/m |
| Έσοδα Συμμετοχών σε Συγγενείς | (5) | | (4) | | n/m | | (9) | | (7) | | n/m |
|  |  | |  | |  | |  | |  | |  |
| Αποτελέσματα Προ Φόρων | 93 | | 542 | | -83% | | 635 | | (2.337) | | n/m |
| - εξαιρουμένων εκτάκτων αποτελεσμάτων 1 | 119 | | 187 | | -37% | | 306 | | 238 | | 29% |
|  |  | |  | |  | |  | |  | |  |
| Φόρος Εισοδήματος | 0 | | (22) | | -100% | | (22) | | (111) | | -80% |
|  |  | |  | |  | |  | |  | |  |
| Καθαρό Αποτέλεσμα | 92 | | 519 | | -82% | | 611 | | (2.450) | | n/m |
| Αποτελέσματα Μετόχων από Συνεχ. Δραστ/τες | 92 | | 521 | | -82% | | 614 | | (2.449) | | n/m |
| - εξαιρουμένων εκτάκτων αποτελεσμάτων 1 | 118 | | 167 | | -29% | | 285 | | 126 | | 126% |
| Κέρδη Ανά Μετοχή | 0,06 | | 0,41 | | - | | 0,47 | | n/m | | - |
| Κέρδη Ανά Μετοχή εξαιρ.έκτακτων αποτελεσμάτων1 | 0,08 | | 0,12 | | - | | 0,21 | | 0,10 | | - |
|  |  | |  | |  | |  | |  | |  |
| Δικαιώματα Μειοψηφίας από Συνεχ. Δραστ/τες | 0 | | (1) | | n/m | | (1) | | 1 | | n/m |
| Αποτελέσματα Διακοπτόμενων Δραστηριοτήτων | 0 | | (1) | | n/m | | (1) | | (2) | | n/m |

1. Τα έκτακτα στοιχεία αναφέρονται (α) στο κέρδος από το χαρτοφυλάκιο κρατικών χρεογράφων ύψους €479 εκατ. το 1ο εξάμηνο 2021 και από τη συναλλαγή Thalis ύψους €282 εκατ. το 1ο τρίμηνο 2022 και €328 εκατ. από κέρδη εμπορικού χαρτοφυλακίου το 1ο εξάμηνο 2022 (€230 εκατ. το 1ο τρίμηνο και €98 εκατ. το 2ο τρίμηνο), (β) στην πρόβλεψη για το κόστος προγράμματος αποχώρησης ύψους €40 εκατ. στις δαπάνες προσωπικού για το 1ο τρίμηνο του 2021 και €7 εκατ. για το 2ο τρίμηνο του 2022, (γ) σε μη επαναλαμβανόμενα έξοδα €4 εκατ. στις αποσβέσεις που σχετίζονται με τη συναλλαγή Thalis το 1ο τρίμηνο 2022, (δ) σε απομείωση στο πλαίσιο του πλάνου μείωσης NPEs ως εξής: €829 εκατ. το 1ο τρίμηνο 2021, €2,185 εκατ. το 2ο τρίμηνο 2021, €152 εκατ. το 1ο τρίμηνο 2022 και €117 εκατ. το 2ο τρίμηνο 2022.

*ΓΛΩΣΣΑΡΙ / ΕΝΑΛΛΑΚΤΙΚOI ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (ΕΔΜΑ)*

| # | **Δείκτες Μέτρησης Απόδοσης** | **Επεξήγηση** |
| --- | --- | --- |
| 1 | Απομειώσεις ή Προβλέψεις | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος συν (+) Ζημίες απομείωσης λοιπών στοιχείων ενεργητικού συν (+) Ζημίες απομειώσεων χρηματοοικονομικών μέσων στην εύλογη αξία μέσω λοιπών συνολικών εσόδων συν (+) Απομείωση αξίας θυγατρικών και συγγενών εταιρειών συν (+) Απομείωση αξίας ενσώματων παγίων και άυλων στοιχείων ενεργητικού συν (+) Λοιπές ζημίες απομειώσεων |
| 2 | Απομειώσεις (Έξοδο προβλέψεων) Δανείων | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος |
| 3 | Αποτέλεσμα προ φόρων και προβλέψεων | Κέρδη προ προβλέψεων, απομειώσεων και φόρου εισοδήματος |
| 4 | Αποτέλεσμα προ φόρων και προβλέψεων σε επαναλαμβανόμενη βάση | Κέρδη προ προβλέψεων, απομειώσεων και φόρου εισοδήματος , εξαιρουμένων εφάπαξ στοιχείων σύμφωνα με τα στοιχεία #36 |
| 5 | Αποτέλεσμα (κέρδη) προ φόρων | Κέρδη / ζημία προ φόρου εισοδήματος |
| 6 | Αποτέλεσμα (κέρδη) προ φόρων σε επαναλαμβανόμενη βάση | Κέρδη / ζημία προ φόρου εισοδήματος, εξαιρουμένων εφάπαξ στοιχείων σύμφωνα με τα στοιχεία #36 |
| 7 | Βασικά έσοδα | Καθαρά έσοδα τόκων συν (+) καθαρά έσοδα προμηθειών (+) έσοδα από ενοίκια |
| 8 | Βασικά τραπεζικά έσοδα μείον  Επαναλαμβανόμενα Λειτουργικά Έξοδα | Καθαρά έσοδα τόκων συν (+) καθαρά έσοδα προμηθειών μείον (-) λειτουργικά έξοδα εξαιρουμένων των μη επαναλαμβανόμενων στοιχείων σύμφωνα με το στοιχείο #36 |
| 9 | Βασικό λειτουργικό έσοδο | Καθαρά έσοδα τόκων συν (+) καθαρά έσοδα προμηθειών (+) έσοδα από ενοίκια μείον (-) επαναλαμβανόμενα λειτουργικά έξοδα μείον (-) οργανικό κόστος κινδύνου μείον (-) αμοιβές εξυπηρέτησης, έξοδα προστασίας πιστωτικής κινδύνου και άλλες απομειώσεις, συμπεριλαμβανομένων των εσόδων των συγγενών εταιριών |
| 10 | Βασικό λειτουργικό κέρδος | Καθαρά αποτελέσματα εξαιρουμένων έκτακτων προβλέψεων, αποτελέσμάτων εμπορ. & επενδ. χαρ/κίου και εκτάκτων εξόδων σύμφωνα με τα στοιχεία #36 |
| 11 | Γενικά Διοικητικά Έξοδα | Aπό το 1ο τρίμηνο 2022 η παρουσίαση των προμηθειών που σχετίζονται με τη διαχείριση του χαρτοφυλακίου NPE, όπως οι αμοιβές διαχείρισης περιουσιακών στοιχείων, καθώς και οι αμοιβές στόχου, οι οποίες προηγουμένως περιλαμβάνονταν κυρίως στα διοικητικά έξοδα και τις ζημίες απομείωσης δανείων και απαιτήσεων κατά πελατών στο αποσβέσιμο κόστος, μετακινήθηκαν στην γραμμή «Λοιπές χρεώσεις που σχετίζονται με πιστωτικό κίνδυνο για δάνεια και απαιτήσεις σε πελάτες στο αποσβέσιμο κόστος». |
| 12 | Δάνεια προ Προβλέψεων | Δάνεια και απαιτήσεις κατά πελατών στο αποσβέσιμο κόστος προ αναμενόμενων πιστωτικών ζημιών |
| 13 | Δάνεια μετά από Προβλέψεις | Δάνεια μετά από προβλέψεις στο αποσβέσιμο κόστος |
| 14 | Δείκτης δανείων προς καταθέσεις | Δάνεια μετά από προβλέψεις προς (/) Καταθέσεις |
| 15 | Δείκτης Κάλυψης ΜΕΑ από αναμενόμενες πιστωτικές ζημίες (σωρευτικές προβλέψεις) | Αναμενόμενες πιστωτικές ζημιές προς (/) ΜΕΑ |
| 16 | Δείκτης κάλυψης ρευστότητας (LCR) | Ο δείκτης κάλυψης ρευστότητας είναι το ποσό του επαρκούς αποθέματος ασφαλείας ρευστότητας ώστε μια τράπεζα να επιβιώσει από ένα σημαντικό σενάριο ακραίων καταστάσεων που διαρκεί ένα μήνα |
| 17 | Δείκτης Κεφαλαιακής Επάρκειας (CET1 fully loaded) σε pro forma βάση | Κεφάλαια CET1, όπως ορίζονται από την Οδηγία (E.Ε.) No 575/2013, με την εφαρμογή μεταβατικών διατάξεων για την επίπτωση της πρώτης εφαρμογής του Δ.Π.Χ.Α. 9 προσθέτοντας (+) στον αριθμητή τον αναμενόμενο αντίκτυπο των συναλλαγών Iolcus και Natech, οι οποίες ολοκληρώθηκαν μετά τις 30 Ιουνίου 2022, επίπτωση από την αναστροφή των μειώσεων συγκεκριμένων περιπτώσεων καθώς και άλλες προσαρμογές, αφαιρώντας (-) από τον παρονομαστή τα RWA των τιτλοποιήσεων MEA Sunrise 3 και Solar ταξινομημένο ως διακρατούμενο προς πώληση στις 30 Ιουνίου 2022 και η ελάφρυνση RWA που αναμένεται από τις συνθετικές τιτλοποιήσεις στεγαστικών δανείων και μικτών χαρτοφυλακίων, που θα ολοκληρωθούν την επόμενη περίοδο |
| 18 | Δείκτης κόστους προς έσοδα (Επαναλαμβανόμενος) | Σύνολο λειτουργικών εξόδων πριν από προβλέψεις προς (/)Βασικά έσοδα, εξαιρουμένων των εφάπαξ στοιχείων που σχετίζονται με την αντίστοιχη περίοδο και σε συγκρίσιμη βάση, σύμφωνα με το στοιχείο #36 |
| 19 | Δείκτης NPE | Μη εξυπηρετούμενα ανοίγματα προς (/) Δάνεια προ προβλέψεων |
| 20 | Έκτακτα Έξοδα | Τα μη επαναλαμβανόμενα στοιχεία για το 1ο εξάμηνο 2021 περιλαμβάνουν € 40 εκατ έξοδα προγράμματος εθελουσίας αποχώρησης και € 7 εκατ. για το 1ο εξάμηνο 2022, καθώς και μη επαναλαμβανόμενες αποσβέσεις €4 εκατ. που σχετίζονται με τη συναλλαγή Thalis το 1ο εξάμηνο του 2022 |
| 21 | Έκτακτες Προβλέψεις | Το 1ο εξάμηνο του 2021, χρεώσεις απομείωσεων ύψους €3,014 εκατ. που σχετίζονται με τις τιτλοποιήσεις ΜΕΑ, Phoenix, Vega και Sunrise I και άλλες πωλήσεις ΜΕΑ, ταξινομήθηκαν ως μη επαναλαμβανόμενες. Το 1ο εξάμηνο του 2022, €269 εκατ. χρεώσεις απομείωσεων που σχετίζονται με τις τιτλοποιήσεις ΜΕΑ, Sunrise III και Solar και άλλες πωλήσεις ΜΕΑ. |
| 22 | Ενσώματα Ίδια Κεφάλαια | Συνολικά ίδια κεφάλαια μείον την ονομαστική αξία των CoCo μείον τα άυλα περιουσιακά στοιχεία και τα δικαιώματα μειοψηφίας. Μετά το 2020 και τη μετατροπή των CoCo, τα άυλα περιουσιακά στοιχεία, τα δικαιώματα μειοψηφίας και το ΑΤ1 εξαιρούνται από την ενσώματη λογιστική αξία. |
| 22 | Εξομαλυμένα κέρδη ανά μετοχή | Kέρδη ανά μετοχή εξαιρουμένων των μη επαναλαμβανόμενων εσόδων από συναλλαγές και άλλων εσόδων, των έκτακτων δαπανών και των απομειώσεων εκκαθάρισης NPE, προσαρμοσμένα για την πληρωμή κουπονιού AT1. |
| 23 | Εξυπηρετούμενα Δάνεια | Δάνεια προ προβλέψεων μείον (-) ΜΕΑ |
| 24 | Έσοδα από Βασικές Τραπεζικές Δραστηριότητες | Έντοκα έσοδα μείον (-) έσοδα από τόκους ληξιπρόθεσμων δανείων (NPE) συν (+) έσοδα από προμήθειες |
| 25 | Καθαρά έσοδα | Καθαρά έσοδα από τόκους πλέον (+) Καθαρά έσοδα από προμήθειες συν (+) Έσοδα από μερίσματα συν (+) Καθαρό κέρδος/(ζημίες) από χρηματοοικονομικά μέσα που επιμετρώνται στην εύλογη αξία μέσω των αποτελεσμάτων (“FVTPL”) συν (+) Καθαρό κέρδος /(ζημίες) από χρηματοοικονομικά μέσα που επιμετρώνται στην εύλογη αξία μέσω λοιπών συνολικών εσόδων (“FVTOCI”) πλέον (+)Καθαρό κέρδος/(ζημία) από διαγραφή χρηματοοικονομικών μέσων που επιμετρώνται στο αποσβεσμένο κόστος πλέον (+) Κέρδος/(ζημία) από διάθεση θυγατρικών και συγγενών εταιρειών πλέον (+) Καθαρά λοιπά έσοδα/ (έξοδα) |
| 26 | Καθαρά έσοδα προμηθειών | Έσοδα προμηθειών μείον (-) Έξοδα προμηθειών. Aπό το 1ο τρίμηνο 2022 περιλάμβανονται και μη-τραπεζικά έσοδα (συμπεριλαμβανομένων εσόδων από ενοίκια). Τα στοιχεία του 2021 έχουν επαναδιατυπωθεί αντιστοίχως |
| 27 | Καθαρά Έσοδα Τόκων | Τόκοι και εξομοιούμενα έσοδα μείον (-) Τόκοι και εξομοιούμενα έξοδα |
| 28 | Καθαρό κέρδος | Κέρδη/(Ζημίες) από συνεχιζόμενες δραστηριότητες αναλογούντα στους μετόχους της Τράπεζας |
| 29 | Καταθέσεις ή Καταθέσεις Πελατών | Υποχρεώσεις προς πελάτες |
| 30 | Κόστος κινδύνου (CoR) | Aπομειώσεις δανείων και απαιτήσεων κατά πελατών στο αποσβέσιμο κόστος σε ετησιοποιημένη βάση προς (/) Καθαρά Δάνεια |
| 31 | Λειτουργικά Έξοδα (κόστος) | Σύνολο λειτουργικών εξόδων πριν από τις προβλέψεις |
| 32 | Λειτουργικά Έξοδα (Επαναλαμβανόμενα) | Λειτουργικά έξοδα εξαιρουμένων των εφάπαξ στοιχείων σύμφωνα με το στοιχείο #36 |
| 33 | Mεσοπρόθεσμη απόδοση ενσώματων ιδίων κεφαλαίων (RoΑTBV) | Βασικό λειτουργικό κέρδος περιόδου σε ετησιοποιημένη βάση μείον (-) πληρωμή δόσης ΑΤ1 προς (/) μέσο όρο ενσώματων ιδιων κεφαλαίων |
| 34 | Μη Εξυπηρετούμενα Ανοίγματα (NPE) | Πιστοδοτικά ανοίγματα εντός ισολογισμού προ προβλέψεων, τα οποία: (α) έχουν καθυστέρηση άνω των 90 ημερών (β) έχουν υποστεί απομείωση ή ο οφειλέτης κρίνεται απίθανο να αποπληρώσει τις υποχρεώσεις (UTP) του πλήρως χωρίς τη ρευστοποίηση καλυμμάτων, ανεξάρτητα από την ύπαρξη ποσού σε καθυστέρηση ή του αριθμού των ημερών καθυστέρησης (γ) έχουν υποστεί ρύθμιση και δεν έχει εκπνεύσει η περίοδος παρακολούθησης κατά τις προδιαγραφές της Ευρωπαϊκής Τραπεζικής Αρχής (δ) έχουν επιμόλυνση από τα (α) ποσά, κατά τις προδιαγραφές της Ευρωπαϊκής Τραπεζικής Αρχής ή UTP. |
| 35 | Μη επαναλαμβανόμενα έσοδα από συναλλαγές και άλλα έσοδα | Κέρδη συναλλαγών -€2 εκατ. το 2ο τρίμηνο 2021, €0 εκατ. το 3ο τρίμηνο2021, -€3 εκατ. το 4ο τρίμηνο2021, €73 εκατ. το 1ο τρίμηνο 2022, -€14 εκατ. το 2ο τρίμηνο 2022 θεωρούνται επαναλαμβανόμενα και λαμβάνονται υπόψη στους υπολογισμούς των εξομαλυμένων στοιχείων και δεικτών |
| 36 | Μη επαναλαμβανόμενα  (εφάπαξ) στοιχεία αποτελεσμάτων | Τα μη επαναλαμβανόμενα στοιχεία αναφέρονται (α) στο κέρδος από το χαρτοφυλάκιο κρατικών χρεογράφων ύψους €387 εκατ. το 1ο τρίμηνο 2021 και €91 εκάτ. Το 2ο τρίμηνο 2021, από τη συναλλαγή Mayfair ύψους €185 εκατ. το 4ο τρίμηνο 2021 και από τη συναλλαγή Thalis ύψους €282 εκατ. το 1ο τρίμηνο 2022 (β) στην πρόβλεψη για το κόστος προγράμματος αποχώρησης ύψους €40 εκατ. στις δαπάνες προσωπικού για το 1ο τρίμηνο του 2021 και €7 εκατ. για το 2ο τρίμηνο του 2022, καθώς και στην αντιστροφή της πρόβλεψης στο κόστος προγράμματος αποχώρησης ύψους €15 εκατ. στις δαπάνες προσωπικού για το 4ο τρίμηνο του 2021, (γ) μη επαναλαμβανόμενα έξοδα €4 εκατ. στις αποσβέσεις που σχετίζονται με τη συναλλαγή Thalis το 1ο τρίμηνο 2022 , (δ) έξοδο απομειώσεων συμπεριλαμβανομένης της επίπτωσης λόγω Covid-19 το 2020 και έξοδο προβλέψεων συνδεδεμένο με πωλήσεις NPE ως ακολούθως: €695 εκατ. το 2020, €829 εκατ. το 1ο τρίμηνο 2021, €2,185 εκατ. το 2ο τρίμηνο το 2021, €734 εκατ. το 3ο τρίμηνο 2021 και €126 εκατ. το 4ο τρίμηνο 2021, €152 εκατ. το 1ο τρίμηνο 2022 και €117 εκατ. το 2ο τρίμηνο 2022, (ε) Μη επαναλαμβανόμενο κέρδος από χαρτοφυλάκιο σταθερού εισοδήματος το 2ο τρίμηνο του 2022 ύψους €98εκατ. |
| 37 | Συνολικός δείκτης κεφαλαίων (Phased in) σε pro forma βάση | Συνολικά εποπτικά κεφάλαια, όπως ορίζονται από την Οδηγία (Ε.Ε.) No 575/2013, με την εφαρμογή μεταβατικών διατάξεων για την επίπτωση της πρώτης εφαρμογής του Δ.Π.Χ.Α. 9, προσθέτοντας (+) στον αριθμητή τον αναμενόμενο αντίκτυπο των συναλλαγών Iolcus και Natech, οι οποίες ολοκληρώθηκαν μετά τις 30 Ιουνίου 2022, επίπτωση από την αναστροφή των μειώσεων συγκεκριμένων περιπτώσεων καθώς και άλλες προσαρμογές, αφαιρώντας (-) από τον παρονομαστή τα RWA των τιτλοποιήσεων MEA Sunrise 3 και Solar ταξινομημένο ως διακρατούμενο προς πώληση στις 30 Ιουνίου 2022 και η ελάφρυνση RWA που αναμένεται από τις συνθετικές τιτλοποιήσεις στεγαστικών δανείων και μικτών χαρτοφυλακίων, που θα ολοκληρωθούν την επόμενη περίοδο |

***Δήλωση Αποποίησης Ευθύνης***

Η παρούσα ανακοίνωση έχει συνταχθεί αποκλειστικά για ενημερωτικούς σκοπούς. Οποιεσδήποτε προβλέψεις ή άλλες εκτιμήσεις στην παρούσα ανακοίνωση, συμπεριλαμβανομένων εκτιμήσεων αναφορικά με την απόδοση και την επίδοσή μας και παρατηρήσεων αναφορικά με τους στόχους και τη στρατηγική μας ή τα αποτελέσματα των δραστηριοτήτων και επιχειρήσεών μας, υπερισχύουν τυχόν προηγούμενων σχετικών προβλέψεων ή άλλων εκτιμήσεων και αποτελούν δηλώσεις για μελλοντικές εκτιμήσεις βασισμένες σε υποθέσεις και πεποιθήσεις, σε συνάρτηση με πληροφόρηση που είναι διαθέσιμη προς το παρόν στην Τράπεζα, η οποία μπορεί να μην είναι η ορθή. Αυτές οι υποθέσεις και πεποιθήσεις μπορεί να επηρεάζονται από παράγοντες που βρίσκονται εντός ή εκτός του ελέγχου μας και τα πραγματικά αποτελέσματα μπορεί να αποκλίνουν σημαντικά από οποιεσδήποτε εκτιμήσεις και προβλέψεις. Παράγοντες που επηρεάζουν τα πραγματικά αποτελέσματα περιλαμβάνουν, μεταξύ άλλων, διακυμάνσεις των επιτοκίων και των χρηματιστηριακών δεικτών, τις επιπτώσεις του ανταγωνισμού στους τομείς στους οποίους δραστηριοποιούμαστε και τις αλλαγές στις οικονομικές συνθήκες και στο κανονιστικό πλαίσιο.

Αυτό το δελτίο τύπου δεν αποτελεί προσφορά αγοράς ή πώλησης ή διαμεσολάβηση προσφοράς για αγορά ή πώληση οποιουδήποτε χρεογράφου ή μέσου ή για συμμετοχή σε οποιαδήποτε επενδυτική στρατηγική. Κανένα μέρος αυτού του δελτίου τύπου δεν μπορεί να θεωρηθεί ως επενδυτική συμβουλή ή σύσταση για πραγματοποίηση οποιασδήποτε συναλλαγής. Δεν παρέχεται καμία δήλωση ή εγγύηση σχετικά με την ακρίβεια ή την πληρότητα των πληροφοριών που περιέχονται σε αυτό το δελτίο τύπου και κανένας ισχυρισμός δεν γίνεται ότι οποιαδήποτε μελλοντική προσφορά για συναλλαγή οποιωνδήποτε χρεογράφων θα συμμορφώνεται με τυχόν όρους που πιθανόν να περιλαμβάνονται στο παρόν. Πριν από οποιαδήποτε συναλλαγή, οι επενδυτές θα πρέπει να προσδιορίσουν τους οικονομικούς κινδύνους και τα οφέλη, καθώς και τις νομικές, φορολογικές και λογιστικές συνέπειες, καθώς και την ικανότητά τους να αναλάβουν τέτοιους κινδύνους, χωρίς να βασίζονται στις πληροφορίες που περιέχονται στο παρόν δελτίο τύπου.

Ενημέρωση Επενδυτών

Αμερικής 4, 105 64 Αθήνα

Τηλ. : (+30 ) 210 3335818

Bloomberg: TPEIR GA | Reuters: BOPr.AT

ISIN: GRS014003024

investor\_relations@piraeusholdings.gr

www.piraeusholdings.gr